open-index/open-wikipedia-markdown huggingface dataset:
Շանհայի աշտարակ

**Շանհայի աշտարակ**, գտնվում է Չինաստանի Շանհայ քաղաքի Պուդուն շրջանում։ Շինության բարձրությունը կազմում է 632 մետր, ընդհանուր մակերեսը 380 հազար մ²։ Երկնաքերի կողքին կանգնած են Շանհայի համաշխարհային ֆինանսական կենտրոնը և Ցզին Մաո աշտարակը։

2013 թվականի օգոստոսի 3-ը շենքը կառուցվել է մինչև տանիք։ 2014 թվականին արդեն ավարտվել էին շենքի արտաքին աշխատանքները և ներքին հարդարումը։

2015 թվականին շինարարության ավարտից հետո այն դարձել է Շանհայի ամենաբարձր շենքը, իր բարձրությամբ առաջինը Չինաստանում և երրորդն ամբողջ աշխարհում Դուբայի՝ Բուրջ Խալիֆայից (828 մ) և Տոկիոյի երկնային ծառից (634 մ) հետո։

Բարձր շենքերի աշխարհում|740px|մինի|կենտրոն

## Շինարարության գործընթացը

Պատկեր:Shanghai Tower 200902.jpg|Շինհրապարակի նախապատրաստում (փետրվար 2009)
Պատկեր:Shanghai Tower June 2009.jpg|փոսի քանդելը (հունիս 2009)
Պատկեր:Shanghai Tower foundation, early 2010.jpg|Ստորերկյա հարկերի կառուցումը (ապրիլ 2010)
Պատկեր:Shanghai Tower construction, early 2011.jpg|Առաջին հարկերի կառուցումը (հունվար 2011)
Պատկեր:Shanghai Tower Construction-June-26-2011.jpg|2011 թվականի հունիսի 26
Պատկեր:Shanghai Tower Construction-08-28-2011.jpg|2011 թվականի օգոստոսի 28
Պատկեր:Shanghai Tower, December 2011.JPG|2011 թվականի դեկտեմբերի 18
Պատկեր:ShanghaiTowerMarch2012.JPG|2012 թվականի մարտի 13
Պատկեր:Shanghai Tower, 07-21-2012.JPG|2012 թվականի հուլիսի 21
Պատկեր:ShanghaiTower10112012.tif|2012 թվականի հոկտեմբերի 13
Պատկեր:Shanghai Tower -- 2013.03.02.jpg|2013 թվականի մարտի 3
Պատկեր:Shanghai Tower 2013-8-3.JPG|2013 թվականի օգոստոսի 3
Պատկեր:Shanghai Tower.jpg|2014 թվականի մարտի 4
Պատկեր:Shanghai Tower July 2014 - 1.jpg|2014 թվականի հուլիսի 14
Պատկեր:CWC 9636.jpg|2014 թվականի դեկտեմբերի 14
Պատկեր:Shanghai Shanghai Tower 5166304.jpg|2015 թվականի մայիսի 16


## Հետաքրքիր փաստեր
2014 թվականի փետրվարի 12 YouTube «on the roofs» ալիքում տեղադրվել էր մի տեսանյութ, որտեղ երկու ռուսախոս երիտասարդ մարդիկ աշխատում են Շանհայի աշտարակի շինհրապարակում, այնուհետև վերամբարձ կռունկի միջոցով բարձրանում են աշտարակի տանիքը հատելով 650 մետրը։ Տեսանյութը տեղադրվել էր ամենաէկստրեմալները ալիքում, Վիտալի Ռասկալովի և Վադիմ Մախարովի կողմից։ Երկու տարվա ընթացքում տեսանյութը
հավաքել է 60 միլիոն դիտում և հայտնվել ԶԼՄ-ներում։

## Մրցանակներ
* Emporis Skyscraper Award 2016

## Տես նաև
* Աշխարհի ամենաբարձր շենքերի ցանկ
** Ասիայի ամենաբարձր շենքերը
*** Չինաստանի ամենաբարձր շենքերի ցանկը

## Ծանոթագրություններ

## Արտաքին հղումներ
* Официальный сайт проекта 
* Сайт архитектора башни
* Фотографии Шанхайской башни

Կատեգորիա:Աշտարակներ
Կատեգորիա:Չինաստանի շենքեր և կառույցներ
Լարան

**Լարան՝** մարմնի դիրք, որի ընթացքում ոտքերը հակադիր ուղղություններով են միավորվում, իսկ ազդրերի ներքին գծերը 180 աստիճանի անկյուն են կազմում։ Լարանը կատարվում է տարբեր մարզաձևերում `պարի, գեղասահքի, մարմնամարզության,  սպորտային աերոբիկայում, մարտարվեստում, գեղալողում, յոգայում։ Լարանը հանդիսանում է ձգման վարժություն։

## Լարանի տեսակներ
մինի
Գոյություն ունեն երկու տեսակի լարան՝ «լայնակի» (ոտքերը բացված են կողմերի վրա) և «երկայնական» (ոտքերը բացված են առաջ ու ետ)։ Երկայնական լարանը բաժանվում է ըստ «աջ» և «ձախ», կախված ոտքերի դեպի առաջ ձգվածությունից։ Լավ ճկունության դեպքում լարանը կարող է իրականացվել ոչ միայն հատակին նստած, այլև կախված, երբ մեկ կամ երկու ոտքերը, որոնք տեղադրված են  ցանկացած բարձրության վրա, ոտքերի բացվածության անկյունը գերազանցում է 180 °-ը։ Լայնակի լարանը, որը կատարվում է երկու բավականին բարձր հենարանների վրա կոչվում է «արքայական»։ Լարանը կարող է իրականացվել շարժման, կանգնած  մի ոտքով («ուղղահայաց») ցատկով, կանգնած ձեռքերի վրա և այլն :

## Լարանի հետ կապված դժվարություններ
մինի
Լարան կատարելու հնարավորությունը կախված է բնական տվյալներից. մարմնի կառուցվածքից և  մկանային մանրաթելի ներքին կառուցվածքից։ Բացի այդ տարիքի հետ, այն ավելի ու ավելի դժվար է տրվում։ Նախքան լարան նստելը, պետք է պարտադիր  տաքացնել մկանները։ Դուք չեք կարող ստիպել շարժումը հակառակ դեպքում ցավը կարող է առաջանալ ոչ միայն մկանները ձգելու ժամանակ։

## Ծանոթագրություններ

## Գրականություն
մինի
* Կրկես Փոքր հանրագիտարան. / Ավտ. կարգավիճակ. Ա. Յա. Շնեեր, Ռ. Ե. Սլավսկի։ - Սովետական հանրագիտարան, 1973
* Ռիթմիկ մարմնամարզություն։ Դասագիրք ինստիտուտների ֆիզիկական կուլտուրայի համար։ /  Տ. Ս. Լիսիցկոի։ - Մ., Ֆիզիկական կուլտուրայի և սպորտի 1982

## Արտաքին հղումներ
Продольный шпагат: упражнения, которые помогут освоить шпагат.

Կատեգորիա:Ֆիզկուլտուրա
Նենսի Օ'Դելլ

**Նենսի Էվելին Օ'Դելլ** (, օրիորդական ազգանունը` Համֆրիս, , ), ամերիկացի լրագրողուհի, հաղորդավարուհի և դերասանուհի։

## Կենսագրություն
Նենսի Էվելին Համֆրիսը ծնվել է 1966 թվականի փետրվարի 25-ին Սամթերում, Բեթթի Համֆրիսի ընտանիքում, (մահացել է 2008 թվականին կողմնային ամիոտրոֆիկ սկլերոզից)։ Նենսիի քույրիկը «Kappa Kappa Gamma»-ի մասնակիցն է։

## Գործունեություն
Օ'Դելլը միացել է Access Hollywood ժամանցային հաղորդմանը, երբ վերջինս սկսել է գործել 1966 թվականին։
Նա հետագայում աշխատել է որպես առավոտյան լուրերի հաղորդավար և քրեական մեկնաբան Հյուսիսային Կարոլինայի Չարլեսթոնում WCBD հեռուստատեսությունում։

Ոստիկանությանն ուղղված իր հետաքննությունները ոչ սթափ վիճակում մեքենա վարելու դեպքերի վերաբերյալ բերել են նրան, որ Պետական իրավական վարչությունն սկսել է առավել մեծ ուշադրություն դարձնել նշված դեպքերին։ Նա պարգևատրվել է Associated Press-ի կողմից տարվա լավագույն հոդվածի համար։ 1995 թվականին Նենսին առաջին անգամ խաղացել է ֆիլմում` մարմնավորելով կնոջ դեր լսարանում` «Գիշերային կանգառ» հեռուստասերիալի «Salute to Getting Off Easy» էպիզոդում։ 1992-2002 թվականներին Օ'Դելլը խաղացել է Ուիզերսպունի դերը «Հմայվածները» հեռուստասերիալում։ Ընդհանուր առմամբ նա խաղացել է ավելի քան քսան ֆիլմերում և հեռուստասերիալներում։

## Անձնական կյանքը
Նենսիի առաջին ամուսնությունը բժիշկ Ռիչարդ Օ'Դելլի հետ ավարտվել է ամուսնալուծությամբ։
2005 թվականի հունիսի 29-ից Նենսին ամուսնացած է երկրորդ անգամ` պրոդյուսեր Քիթ Զուբչեվիչի հետ։ Ամուսիններն ունեն աղջիկ` Էշբի Գրեյս Զուբչեվիչ (ծնվ. 11.06.2007): Այս ամուսնությունը ևս ավարտվել է ամուսնալուծությամբ:

## Ծանոթագրություններ

Կատեգորիա:Ամերիկացի լրագրողներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի դերասանուհիներ
Կատեգորիա:21-րդ դարի ամերիկացի կանայք
Վրանաձև զանգակատուն (Ստարոչերկասկայա)

**Վրանաձև զանգակատուն** (), երկհարկ զանգակատուն Ռուսաստանի Դաշնության Ռոստովի մարզի Ակսայի շրջանի Ստարոչերկասկայա ստանիցայում։ Իր տեսակի միակ շենքը երկրի հարավում։

## Պատմություն
1730 թվականին Ստարոչերկասկի Քրիստոսի Հարության Զորքի տաճարի կողքին հիմնադրվել և կառուցվել է երկհարկ վրանաձև աշտարակ-զանգակատուն։ Նրա բարձրությունը ավելի քան 45 մետր էր։ Զանգակատան առաջին և երկրորդ հարկերում 1744-1857 թվականներին պահվել է կազակական ռազմական արխիվը։ 1751 թվականին Ստարոչերկասկիում մկրտվել է 1812 թվականի Հայրենական պատերազմի ապագա հերոս, Դոնի կազակական զորքի ատաման, հեծելազորի գեներալ, Ռուսական կայսրության XVIII դարի վերջի - XIX դարի սկզբի բոլոր պատերազմների մասնակից Մատվեյ Իվանովիչ Պլատովը (1753-1818)։

## Նկարագրություն
Զանգակատունը բաղկացած է ներքնահարկից, քառանիստից, ութանիստից և վրանից, որը պսակվում է խաչով։ Վրանի չափը զգալիորեն փոքրացված է նրան նախորդող ութանիստ հարկի համեմատ։ Ներքնահարկում որոշ ժամանակ եղել է բանտ, որտեղ պահվել են հատկապես կարևոր հանցագործները։ Առաջին հարկը ութանիստ էր պատերի երկու մետր հաստացումով։ Երկրորդ հարկն ունեցել է դիտահարթակ։ Զանգակատան ամենաբարձր մասում` ութանիստում, հաստ պատերի միջով անցնում է քարե սանդուղք։ Իսկ կլոր պատուհաններում, որոնք գտնվում են այդ հատվածում, տոնական միջոցառումների ժամանակ դրվել են այրվող ճրագաթասեր` ստեղծելով տոնական լուսավորություն։

## Ծանոթագրություններ

Կատեգորիա:Ռոստովի մարզի շենքեր և կառույցներ
Կատեգորիա:Ռուսաստանի մշակութային ժառանգություն
Սուվորովի տնակ (Ակսայ)

**Սուվորովի տնակ** (), երկհարկանի շենք, որը գտնվում է Ռոստովի մարզի Ակսայ քաղաքում։ Սուվորովի տնակը թանգարան է և համարվում է տեղական նշանակության տեսարժանություն, քանի որ 1783-1784 թվականների ձմռանը այստեղ է բնակվել ռուս մեծանուն զորահրամանատար Ալեքսանդր Վասիլևիչ Սուվորովը։

Հասցեն` Ռոստովի մարզ, քաղաք Ակսայ, Գուլաևի փողոց, 110։

## Պատմություն
Տեղացի բարեկեցիկ կազակ Ռուդուխայի տունը, որը պահպանվել է XVII դարի սկզբից և որը կարելի է համարել Ակսայ քաղաքի ամենահին շինությունը, 1773-1774 թվականներին դարձավ ռուս անվանի զորահրամանատար Ալեքսանդր Վասիլևիչ Սուվորովի ձմեռային կացարանը։

1948 թվականին Ակսայի ռազմապատմական թանգարանը բացվեց որպես դպրոցական թանգարան։ Թանգարանի կայացման գործին մասնակցել են հայտնի մանկական բանաստեղծ Սամուիլ Մարշակը և գրող Ալեքսանդր Սկրիպովը։

1979 թվականը կարելի է համարել թանգարանի հիմնադրման տարի։ Ներկայումս թանգարանին պատկանում է 7 շենք` XVII - XX դարերի պատմության և մշակույթի հուշարձաններ, որոնք կապված են Ակսայում Ռուսաստանի բազմաթիվ ականավոր գործիչների գտնվելու հետ։ Թանգարանային համալիրի տարածքը ավելի քան 180 հեկտար է, որտեղ մինչ օրս պահպանվել է ավելի քան 100 հնադարյան հուշարձան։ Թանգարանի կազմում են 112 հեկտար մակերեսով արգելոցային տարածքը և երեք պահպանվող գոտիներ` Ռատնոյե բնասահմանավայրը Պայծառակերպության եկեղեցու և գերեզմանոցի հետ, Մոնաստիրսկոյե բնասահմանավայրը և Աննայի ամրոցը։

## Պատկերասրահ

Аксай, улица Гулаева, 110.jpg
Военно-исторический музей.JPG
Курень зажиточного казака Рудухи.JPG


## Ծանոթագրություններ

Կատեգորիա:Ռոստովի մարզի թանգարաններ
Լինարես 2009 (շախմատային մրցաշար)

**Լինարես 2009,** շախմատային մրցաշար,  որն անցկացվել է 2009 թ. փետրվարի 18-ից մարտի 8-ը։

Մրցաշարի մրցանակային ֆոնդը կազմել է 314000 եվրո, որից 100.000-ը ստացել է հաղթողը, 75.000-ը` երկրորդ տեղը գրաված մասնակիցը, 50.000-ը` երրորդ տեղը գրաված մասնակիցը։

## Մասնակիցներ

## Մրցափուլեր

## Մրցաշարային աղյուսակ

Ալեքսանդր Գրիշչուկը հաղթանակ է տանում մրցաշարում ունեցած ավելի շատ հաղթանակների շնորհիվ։

## Արտաքին հղումներ
* Լինարես 2009 մրցաշարը ChessPro.ru կայքում

Կատեգորիա:Լևոն Արոնյանի մասնակցությամբ մրցաշարեր
Կատեգորիա:Շախմատային մրցաշարեր
Կաշարիի պատմության և գավառագիտության թանգարան

**Կաշարիի պատմության և գավառագիտության թանգարան** (), թանգարան ՌԴ Ռոստովի մարզի Կաշարի սլոբոդայում։

## Պատմություն
Թանգարանը բացվել է 1969 թվականի դեկտեմբերի 27-ին աշխատավորական պատգամավորների շրջանային խորհրդի որոշմամբ։ Թանգարանի ստեղծման ու կայացման գործում սկզբնական փուլում մեծ ներդրում են ունեցել Հայրենական մեծ պատերազմի մասնակիցներ Ա. Մ. Ռուդենկոն և Վ. Ա. Բիրյուլինը։ Արխիվում պահպանվել է պաստառ` շրջանային թանգարանի խորհրդի ուղերձով Կաշարսկի շրջանի քաղաքացիներին, որով կոչ էր արվում օգնել ցուցանմուշներ` փաստաթղթեր, լուսանկարներ, հինավուրց գրքեր, թերթեր, աշխատանքային գործիքներ, կենցաղային իրեր, հավաքելու գործին։

Ներկայումս թանգարանի հիմնական ֆոնդում կա 1169 պահպանվող միավոր։ Այնտեղ հավաքված են.
* Կաշարսկի շրջանի գյուղերի առաջացման պատմության գավառագիտական նյութեր 
* շրջանի բնակիչների կենցաղային իրեր 
* նյութեր Հայրենական մեծ պատերազմի տարիներին շրջանի բռնազավթման, պատերազմի մասնակիցների, Խորհրդային Միության հերոսների  մասին
* նյութեր Հյուսիսային և Բալթիկ նավատորմների ծովակալ, Կաշարսկի շրջանում ծնված Ի. Մ. Կապիտանեցի մասին 
* նյութեր քաղաքացիական պատերազմի մասին (Ֆ. Գ. Պոդտյոլկով, Մ. Վ. Կրիվոշլիկով)
* նյութեր գյուղատնտեսության, անասնաբուծության, կրթության, բժշկության աշխատավորների մասին
2009 թվականի ապրիլից թանգարանն ընդգրկված է Ռուսաստանի Դաշնության թանգարանների տվյալների միասնական բազայում։ 2009 թվականի մայիսի 9-ից թանգարանը գտնվում է նոր շենքում։

2016 թվականին 22 թանգարանային առարկաներ ընդգրկվել են Ռուսաստանի Դաշնության թանգարանային ֆոնդի ոչ պետական հատվածում։

## Տնօրեններ
* Վասիլի Վասիլչենկո (1979-1980)
* Գենադի Կուլեշով (1981-1986)
* Ալեքսանդր Ռուդենկո (1987-2001)
* Նադեժդա Գրիշկովա (2001-2002)
* Սերգեյ Սավոստիկով (2002-2009)
* Աննա Գորինա (2009 թվականից)

## Հասցե
Թանգարանի հասցեն. ՌԴ, Ռոստովի մարզ, Կաշարսկի շրջան, Կաշարի սլոբոդա, Լենինի փողոց, տուն 62, Կաշարիի միջնակարգ դպրոցի քառահարկ շենքի առաջին հարկի հյուսիսային թևում։ Մինչև 2009 թվականը գտնվել է հետևյալ հասցեով. Կոմսոմոլսկայա փողոց, տուն 43, զինկոմիսարիատի շենք։

## Ծանոթագրություններ

Կատեգորիա:1969 հիմնադրումներ Ռուսաստանում
Կատեգորիա:1969 հիմնադրված թանգարաններ
Կատեգորիա:Ռոստովի մարզի թանգարաններ
Warner Bros. Animation

**Warner Bros. Animation,** ամերիկյան անիմացիոն ստուդիո, որը պատկանում է Time Warner-ին։ Ստուդիոն սերտորեն կապված է Looney Tunes և Merrie Melodies-ի կերպարների հետ։ Ստուդիոն հանդիսանում է Warner Bros. Cartoons-ի իրավահաջորդ ընկերությունը։ Warner Bros. Cartoons-ը զբաղվել է Looney Tunes և Merrie Melodies-ի կարճ էպիզոդների արտադրությամբ` 1933-ից 1963, և 1967-ից 1969 թվականներին։

## Պատմություն

## Աղբյուրներ
* https://www.warnerbros.com

Կատեգորիա:Warner Bros.
Սեմիկարակորսկի պատմագավառագիտական թանգարան

, 
**Սեմիկարակորսկի պատմագավառագիտական թանգարան**, թանգարան Ռուսաստանի Դաշնության Ռոստովի մարզի Սեմիկարակորսկ քաղաքում։

## Պատմություն
Թանգարանը ստեղծվել է 1997 թվականին։ 2000 թվականից այն պաշտոնապես բացվել է այցելությունների համար որպես մշակութային և գիտակրթական հաստատություն։

Թանգարանային հավաքածուն բաղկացած է ավելի քան 16 հազար միավոր հիմնական և գիտաօժանդակ ֆոնդից և խոշորագույնն է Ռոստովի մարզի համայնքային թանգարանների շրջանում։ Չորս ցուցասրահներում տեղակայվել է «Հայրենակից գրող Բորիս Նիկոլաևիչ Կուլիկովի կյանքը և ստեղծագործությունը» գրական-մենագրական ցուցադրությունը։ Թանգարանի ցուցադրություններում այցելուները կարող են ծանոթանալ Սեմիկարակորսկայա ստանիցայի XIX դարի վերջի - XX դարի առաջին կեսի կերպարվեստին, կենցաղին և ազգագրությանը, Սեմիկարակորսկի շրջանի զինվորական և աշխատանքային փառքի պատմությանը։

Թանգարանում գործում են երեք գրական-պատմական միավորումներ` «Տատյանայի օրը» Կոչետովսկայա ստանիցայում, «Հայրենիքի պատմության սիրահարների ակումբը» և «Գեղեցիկի սիրահարների ակումբը» Սեմիկարակորսկ քաղաքում (1962 թվականից)։ 2004 թվականին թանգարանի կազմի մեջ որպես կառուցվածքային ստորաբաժանում մտավ Վ. Ա. Զակրուտկինի հիշատակային տուն-թանգարանը Կոչետովսկայա գյուղում, որը բացվել է 1986 թվականին։ Տուն-թանգարանի թանգարանային ֆոնդն ունի ավելի քան վեց հազար ցուցանմուշ։

2013 թվականին Սեմիկարակորսկի պատմագավառագիտական թանգարանը Ռոստովի մարզի համայնքային 26 թանգարաններից առաջինը ներառվել է Ռուսաստանի Դաշնության թանգարանային ֆոնդի պետական գրացուցակում, որը ստեղծվել է ՌԴ մշակույթի նախարարության աջակցությամբ։

Թանգարանն ամեն տարի անցկացնում է Հայրենական մեծ պատերազմի հիշարժան տարեթվերին նվիրված միջոցառումներ։

## Հասցե
Թանգարանի հասցեն` Ռոստովի մարզ, ք. Սեմիկարակորսկ, Վ. Ա. Զակրուտկինի պողոտա, տուն 25։

## Ծանոթագրություններ

## Արտաքին հղումներ
* МБУ «СИКМ» 

Կատեգորիա:1977 հիմնադրումներ Ռուսաստանում
Կատեգորիա:1977 հիմնադրված թանգարաններ
Կատեգորիա:Ռոստովի մարզի թանգարաններ
Ցիմլյանսկի շրջանային գավառագիտական թանգարան

**Ցիմլյանսկի շրջանային գավառագիտական թանգարան** (), թանգարան Ռուսաստանի Դաշնության Ռոստովի մարզի Ցիմլյանսկ քաղաքում։

## Պատմություն
Թանգարանը հիմնադրվել է 1998 թվականի փետրվարի 16-ին։ Ստեղծման սկզբնական շրջանում թանգարանը հավաքել է Ցիմլյանսկի շրջանի մարտական և աշխատանքային փառքի վերաբերյալ նյութեր։ Ներկայումս ֆոնդները համալրելիս հատուկ ուշադրություն է դարձվում հնագիտական հուշարձաններին և այն ցուցանմուշներին, որոնք ներկայացնում են Ցիմլյանսկայա ստանիցայի պատմությունը, արտացոլում են տեղի բնակչության կենցաղն ու բարքերը։

Թանգարանային բոլոր նմուշները միավորված են վեց հավաքածուներում` «Հնագիտություն», «Իրեղեն աղբյուրներ» (մետաղյա, փայտե, ապակե, խեցեղեն, կտորե, քարե, պլաստմասսայե իրեր, կենդանաբանական և բուսաբանական նյութեր, մարդաբանական հավաքածուներ), «Կերպարվեստային աղբյուրներ» (գեղանկարչություն, գրաֆիկա, սրբապատկերներ, քանդակ), «Դրամագիտություն» (մետաղադրամներ, շքանշաններ, մեդալներ, ժետոններ, նշաններ, պաստառներ, գանձեր, նամականիշեր, թղթե փողեր), «Զենք» (սառը և հրազենային), «Գրավոր աղբյուրներ» (ձեռագիր և տպագիր փաստաթղթեր, հազվագյուտ գրքեր, լուսանկարներ, բացիկներ)։

2017 թվականի սկզբի դրությամբ թանգարանային ֆոնդը բաղկացած էր 5437 թանգարանային առարկաներից, որոնք արտացոլում են Ցիմլյանսկայա ստանիցայի, Ցիմլյանսկ քաղաքի, Ցիմլյանսկի հէկի ստեղծման պատմությունը, Մեծ տափաստանի էվոլյուցիան։

Ամեն տարի թանգարանն ընդունում է ավելի քան 9 հազար այցելուի։

Թանգարանը մասնակցում է ամենամյա «Թանգարանային գիշեր» միջոցառմանը, նաև այնտեղ պարբերաբար կազմակերպվում են տարբեր ցուցահանդեսներ։

## Հասցե
Թանգարանի հասցեն` Ռոստովի մարզ, ք. Ցիմլյանսկ, Չեխովի փող., տուն 15։

## Ծանոթագրություններ

## Արտաքին հղումներ
* Թանգարանի պաշտոնական կայքը

Կատեգորիա:Ռոստովի մարզի թանգարաններ
Կատեգորիա:1998 հիմնադրված թանգարաններ
Կատեգորիա:1998 հիմնադրումներ Ռուսաստանում
Օբլիվսկայայի գավառագիտական թանգարան

**Օբլիվսկայայի գավառագիտական թանգարան** (), թանգարան Ռուսաստանի Դաշնության Ռոստովի մարզի Օբլիվսկի շրջանի Օբլիվսկայա ստանիցայում։

## Պատմություն
Օբլիվսկայայի գավառագիտական թանգարանը հիմնադրվել է 1994 թվականին։ Նրա բացումը համապատասխանեցվել է ստանիցայի 250-ամյա հոբելյանին։ Գավառագիտական թանգարանի նախորդը եղել է բաց հերթափոխային հանրակրթական № 2 դպրոցի թանգարանը, որը երկար տարիներ ստեղծել է ՌԽՖՍՀ դպրոցի վաստակավոր ուսուցիչ Վերա Ֆիլեևնա Ավսեցինան։ 1994 թվականին դպրոցական թանգարանի որոշ նմուշներ նվիրաբերվել են գավառագիտական թանգարանին։

Թանգարանում հնարավոր է ծանոթանալ Օբլիվսկայա գյուղի և Օբլիվսկի շրջանի պատմությանը, տեսնել կենցաղային հին իրեր, լուսանկարներ, տեղական արվեստագետների ստեղծած նկարներ, դեկորատիվ-կիրառական արվեստի առարկաներ, հերբարիումներ, կենդանիների և թռչունների խրտվիլակներ և բազմաթիվ այլ իրեր, որոնք հավաքել են կամավորները և հանձնել թանգարանին։ Թանգարանի ֆոնդը ներառում է մոտ 2000 ցուցանմուշ։ Ամեն տարի Օբլիվսկի շրջանի բնակիչները համալրում են թանգարանի ֆոնդը` նվիրաբերելով հին կազակական կենցաղի իրեր, լուսանկարներ, գրքեր, թերթեր, ամսագրեր։ Թանգարանում աշխատակիցներն անցկացնում են էքսկուրսիաներ, դասախոսություններ երկրամասի պատմության վերաբերյալ, ցուցահանդեսներ և լուսանկարչական ցուցահանդեսներ` նվիրված Օբլիվսկի շրջանին։

## Հասցե
Թանգարանի հասցեն` Ռոստովի մարզ, Օբլիվսկի շրջան, գյուղ Օբլիվսկայա, Լենինի փողոց, տուն 21б։ Գտնվում է վաճառական Դեմենտևի հինավուրց տանը։

## Ծանոթագրություններ

## Արտաքին հղումներ
* Օբլիվսկայայի գավառագիտական թանգարան 
* Օբլիվսկայայի գավառագիտական թանգարանը Վիքիքարտեզում

Կատեգորիա:1994 հիմնադրումներ Ռուսաստանում
Կատեգորիա:1994 հիմնադրված թանգարաններ
Կատեգորիա:Ռոստովի մարզի թանգարաններ
Աբուսահլ Սենեքերիմի Արծրունի

**Աբուսահլ Արծրունի** (), Վասպուրականի արքայազն-իշխան և Սեբաստիայի իշխան, 1035 թվականից եղբոր՝ Ատոմ Արծրունու գահակից, Վասպուրականի թագավոր այնուհետև Սեպաստիայի կառավարիչ-իշխան Սենեքերիմ Արծրունու որդին, սերում է Արծրունիների թագավորական տոհմից։

## Կենսագրություն
Աբուսահլ Արծրունին հոր՝ Վասպուրականի վերջին թագավոր Սենեքերիմ Արծրունու հետ 1021 թվականին գաղթել է Սեբաստիա, որը ճանաչվել է Արծրունիների ժառանգական տիրույթը։ 1026 թվականին, Սենեքերիմ Արծրունու մահից հետո նրան հաջորդում է ավագ որդին՝ Դավիթ Արծրունին, որին էլ 1035 (1036 կամ 1037) թվականին հաջորդում է նրա մյուս եղբայրը՝ Ատոմ Արծրունին, Աբուսահլը դառնում է եղբոր՝ Ատոմի գահակիցը Սեբաստիայի իշխանությունում մինչև մահ։

XI դարի առաջին կեսին, սելջուկյան արշավանքից քիչ առաջ, մի շարք հայ իշխաններ, ընդառաջելով Բյուզանդական կայսրության քաղաքականությանը, իրենց կալվածքները «փոխանակում են» կայսրության այլ հողերի հետ։ Աբուսահլը չի գնում այդ ճանապարհով՝ իր դեմ գրգռելով Բյուզանդիային։ Երբ Ալփ–Արսլանը հարձակվում է Փոքր Ասիայի վրա, Ռոմանոս Դիոգենես կայսրն անձամբ Արևելք է գալիս և Աբուսահլին ու նրա եղբորը զրկում իշխանությունից՝ մեղադրելով «թշնամուն գործակցելու» մեջ։ Աբուսահլը պայքար է սկսում բյուզանդացի իշխանների դեմ, սակայն՝ անհաջող։

## Ծանոթագրություններ

## Աղբյուրներ
* «ժամանակագրություն», Մատթեոս Ուռհայեցի, էջ 55, 83, 133, 138, 160, 161, 198, 220. (Ապուսահլ). 179 (Ապուսահլի)
* «ժամանակագրություն», Անանուն Զրուցագիր, էջ 16 (Ապուսահլ)
* «Յայսմաւուրք», հուլիսի հրատարակչություն, էջ 30 (Ապուսահլ)
* «Տարեգիրք», Սմբատ Սպարապետ, էջ 49, 73, 75, 79, 86 (Ապուսահլ)
* «Պատմութիւն», Առաքել Դավրիժեցի, էջ 479 (Ապուսահլ)
* «Ցուցակ հայերէն ձեռագրաց մատենադարանին Մխիթարեանց ի Վիեննա», Հակովբոս Տաշյան, 100 բ. (Ապուսահլի)
* «Յայսմաւուրք», հունիսի հրատարակչություն, էջ 1 (Աբուսահլայ)
* Պատմուիւն Հայոց», Միքայել Չամչյան, հատոր Բ, էջ 902, 909, 915-916, 970, 984, 991, 1004-1005 (Աբուսահլայ)

Կատեգորիա:Վասպուրականի թագավորություն
Կատեգորիա:Վասպուրականի իշխաններ
Կատեգորիա:Սեբաստիայի իշխաններ
Կատեգորիա:Հայ իշխաններ
Նիկոլայ Գուլաևի անվան ռազմապատմական համալիր

**Նիկոլայ Գուլաևի անվան ռազմապատմական համալիր** (), թանգարան, Ռոստովի մարզի Ակսայ քաղաքի գլխավոր տեսարժան վայրերից մեկը։ Բացվել է 1998 թվականին։ Գտնվում է «Մուխինի ձորակ» մարզային նշանակության բնապահպանական արգելոցի տարածքում, որը նաև մարզային նշանակության հուշարձան է։

Կոչվում է ավիացիայի գեներալ-գնդապետ, Խորհրդային Միության կրկնակի հերոս և խոցված ինքնաթիռների թվով խորհրդային երրորդ աս Նիկոլայ Դմիտրիևիչ Գուլաևի անունով։ Այդ անվանումը թանգարանին տրվել է, քանի որ Գուլաևը ծնունդով Ակսայսկայա ստանիցայից էր։

## Նկարագրություն
Համալիրն ունի սպառազինության հսկայական հավաքածու` սկսած հրանոթներից և վերջացրած ինքնաթիռներով ու հրթիռներով։

Թանգարանը բաղկացած է երկու հիմնական մասից։ Առաջինը «Հյուսիսկովկասյան ռազմական օկրուգի խորացված հրամանատարական կետն է»։ Հրամանատարական կետը գտնվում է գետնի տակ մեծ խորության վրա և ունի բազմաթիվ բավիղներ ու հաղորդակցության միջոցներ։ Կառուցվել է 1960-ական թվականներին այն դեպքի համար, եթե սկսվի Երրորդ համաշխարհային պատերազմ։

Թանգարանի երկրորդ մասը բացօթյա հարթակն է` XX դարի խորհրդային և ռուսական բանակի մարտական տեխնիկայի ցուցանմուշներով։ Թանգարանի հարթակներում ներկայացված է սպառազինություն` սկսած XX դարի սկզբից (օրինակ` Ռուս-ճապոնական պատերազմի ժամանակների), մինչև Չեչնիայի հանրապետությունում հակաահաբեկչական գործողությունները։

Բաց ցուցահանդեսի ցուցանմուշների շարքում են. զրահատեխնիկա (Տ-72, ԲՄՊ-2), հրետանային և զենիթային հրանոթներ, հրթիռների մակետներ, լողացող ինժեներական միջոցներ, օդանավեր (ԱՆ-2, Միգ-23), զրահապատ քարշակներ և այլն։
250px|մինի|ձախից
Մարտական տեխնիկայի բացօթյա բուցահանդեսն ամեն տարի համալրվում է։ Շուտով այստեղ նախատեսվում է ստեղծել Ռուսաստանի հարավում XX դարի տեղական ռազմական տեխնիկայի և զենքի ամենածավալուն ցուցադրություններից մեկը։

Համալիրը գտնվում է «Մուխինի ձորակ» մարզային նշանակության բնապահպանական արգելոցի կենտրոնական մասում, որը տեղի բնակիչների հանգստի սիրված վայրն է։

Ռազմապատմական համալիրն աշխատում է ամեն օր ժամը 9.00-17.00-ին, առանց հանգստյան օրերի։

## Ծանոթագրություններ

## Արտաքին հղումներ
* Համալիրի լուսանկարները

Կատեգորիա:Ռոստովի մարզի թանգարաններ
Կատեգորիա:1998 հիմնադրված թանգարաններ
Կատեգորիա:1998 հիմնադրումներ Ռուսաստանում
Տացինսկայայի պատմագավառագիտական թանգարան

**Տացինսկայայի պատմագավառագիտական թանգարան** (), թանգարան Ռուսաստանի Դաշնության Ռոստովի մարզի Տացինսկայա ստանիցայում։

## Պատմություն
Թանգարանը հիմնադրվել է 1968 թվականի հոկտեմբերին։ Նրա բացումը համապատասխանեցվել է Տացինսկայայի տանկային մարտարշավի 25-ամյակին։ Թանգարանի ցուցադրությունները գտնվում են չորս ցուցասրահներում. թիվ 1` «Կազակական վերնասենյակ», թիվ 2` «Քաղաքացիական պատերազմը և նախապատերազմյան տարիները», թիվ 3` «Մարտական փառքի սրահ», թիվ 4` «Ցուցասրահ»։

Թանգարանի ցուցադրությունում կենտրոնական տեղ է հատկացված Տացինսկայայի տանկային մարտարշավին, որը 1942 թվականի դեկտեմբերի 16-24-ին իրականացրել է 24-րդ տանկային կորպուսը` տանկային զորքերի գեներալ-մայոր Վասիլի Միխայլովիչ Բադանովի հրամանատարության ներքո, և նրա դերին Ստալինգրադի ճակատամարտում։ Այդ իրադարձությանը նվիրված են «Գեներալ Բադանովի տանկիստների կողմից Տացինսկայայի օդանավակայանի գրավումը» տրամանկարը (հեղինակ` Վիտալի Իվանովիչ Ռոմախով), Ստալինգրադի ճակատամարտի քարտեզ-սխեման, Ստալինգրադի ճակատամարտի մասնակիցների լուսանկարները և ռազմավարային զենքի նմուշները։
Թանգարանի ցուցասրահային-ցուցահանդեսային տարածքը 226 քմ է, ֆոնդերի պահեստարաններինը` 14 քմ։ Տարեկան այցելուների միջին քանակը` 4000։ Պահպանության միավորների քանակը` 2147։

2014 թվականի մարտի 13-ին թանգարանից գողացվել էր Դոնի զորավար, ավիացիայի գեներալ-մայոր Սեմյոն Դմիտրիևիչ Տերենչենկոյի երկու հազվագյուտ շքանշան և մեկ մեդալ։

## Հասցե
Թանգարանի հասցեն. 347060, Ռոստովի մարզ, Տացինսկի շրջան, Տացինսկայա ստանիցա, Սորևնովանիա նրբանցք, տուն 9։

Թանգարանի մոտ հարթակի վրա կանգնած է հետպատերազմյան թողարկման Տ-34-85 տանկ։ Թանգարանի մուտքի կողքին տեղադրված է ԶԻՍ-3 76-միլիմետրանոց հակատանկային հրանոթ` ինքնաշեն հրետասայլի վրա։

## Ծանոթագրություններ

## Արտաքին հղումներ
* Թանգարանը museum.ru կայքում 
* Թանգարանը  Ռոստովի մարզի կառավարության կայքում

Կատեգորիա:Ռոստովի մարզի թանգարաններ
Կատեգորիա:1968 հիմնադրված թանգարաններ
Կատեգորիա:1968 հիմնադրումներ Ռուսաստանում
Անտոնի (Սմիռնով)

**Անտոնի աբեղա** (աշխարհիկ անունը՝ Վասիլի Սմիռնով, , ), ռուս ուղղափառ եկեղեցու վանական, «Պրուտ» ականադիր նավի եկեղեցական, Առաջին համաշխարհային պատերազմի հերոս։

## Կենսագրություն
Ծնվել է 1844 թվականին հոգևորականի ընտանիքում։ Ավարտել է Սամարայի հոգևոր ուսումնարանը։ 1879 թվականից եղել է Կազանի թեմի Սեդմիօզյորնի անապատի վանական։ 1881 թվականին ստացել է սարկավագի, իսկ հաջորդ տարի, աբեղայի աստիճան, 1883 թվականին դարձել է նույն անապատի զգեստապետ, բայց նույն տարում նշանակվել է Կազանի Իոհաննո-Պրեդտեչենի մենաստանի գանձապետ։ Բացի այդ, 1884-1887 թվականներին եղել է Կազանի հոգևոր ակադեմիայի խոստովանահայր։ 1902-1903 թվականներին Անտոնին եղել է Հայրապետական տան տնտեսվարը, սակայն նորից վերադարձել է մենաստանական կյանքին, գտնվելով Չուրկինի Նիկոլսկի անապատում՝ 1906 թվականից եղել է Բուգուլմինի Ալեքսանդրո-Նևսկի մենաստանի վանահայր։ 1909 թվականին Անտոնին ծառայության է փոխադրվում ռազմա-ծովային հոգևոր վարչություն և նշանակվում «Պրուտ» ականադիր նավի եկեղեցական։ Նա զբաղեցնում էր այդ պաշտոնը, երբ սկսվեց Առաջին համաշխարհային պատերազմը։

1914 թվականի հոկտեմբերի 29-ին «Պրուտ» ականադիր նավը ծովում Սևաստոպոլից ոչ հեռու հանդիպում է «Գեբեն» գերմանական գծային հածանավին։ «Պրուտի» հրամանատար, 2-րդ կարգի կապիտան Գ. Ա. Բիկովը հրամայում է նավը նախապատրոստել ջրասույզ անելու։

«Գեբեն» -ը գնդակոծում է «Պրուտ»-ը և հրկիզում այն։ Նավի անձնակազմը բացում է նավի ստորջրյա կափարիչը և սկսում է ցած իջնել նավակների վրա։ Երբ նավը սկսում է ջրասույզ լինել Անտոնի վանականը նավակում իր տեղը զիջում է նավաստուն, իսկ ինքը սուզվող նավից օրհնում է լողալով մեկնող նավաստիներին։ Անտոնին խորտակվում է նավի հետ և այդ սխրանքի համար հետմահու պարգևատրվում Սուրբ Գեորգիի 4-րդ աստիճանի շքանշանով։ Այլ պարգևների հետ մեկտեղ Անտոնի վանականը ստանում է 1812 թվականի Հայրենական պատերազմի հարյուրամյակի մեդալ։

## Աղբյուրներ
* *Варнек П. А.* Последние минуты минного заградителя «Прут»  // Гангут. - 1997. - № 12бис
* Геройская смерть иеромонаха транспорта «Прут» Антония // Вестник военного и морского духовенства. - 1914. - № 22. - С. 763-764
* *Капков К. Г.* Памятная книга российского военного и морского духовенства XIX - начала XX веков. Справочные материалы. М., 2008. - С. 480, 653
* Бондаренко В. В. Герои Первой мировой. М., «Молодая Гвардия», 2013 (серия ЖЗЛ)

## Արտաքին հղումներ
* «Духовный Собеседник» 2(38) • 2004 г. 

Կատեգորիա:Ռուս հոգևորականներ
Կատեգորիա:Առաջին համաշխարհային պատերազմի մասնակիցներ
Լեոնիդ Անտոնով

**Լեոնիդ Անտոնով** (, ), խորհրդային ռազմա-ծովային գործիչ, ինժեներ և դասախոս, Ֆ. Է. Ձերժինսկու անվան Բարձրագույն ռազմա-ինժեներական ուսումնարանի տնօրենի տեղակալ, ինժեներ-կոնտր-ադմիրալ։

## Կենսագրություն
Ավարտել է Պետերբուրգի էլեկտրոտեխնիկական ինստիտուտը (1907-1914), ծովային ինժեներական ուսումնարանը (էքստեռն) (1915), ականային սպայական դասարանը  (1916)։ 1915 թվականից  եղել է «Գրոմոբոյ» և «Ռոսիա» հածանավերում ականային սպա, ինժեներ-մեխանիկ, միչման (30.7.1915), Հոկտեմբերյան հեղափոխությունից հետո` «Գանգուտ» գծանավի ավագ ականային մասնագետ  (2.1918-5.1920, 11.1920-5.1921), Շլիսսելբուրգի բազայի ֆլագ մեխանիկի օգնական (5-11.1920), նավատորմի շտաբի ֆլագմանական էլեկտրոտեխնիկ (5.1921-11.1923), 1923 թվականից մինչև 1948 թվականը Ձերժինսկու անվան Բարձրագույն ռազմա-ինժեներական ուսումնարանում դասախոսական աշխատանք է կատարել, որտեղ շարքային դասախոսից հասել է մինչև ուսումնարանի տնօրենի տեղակալ։ 1948 թվականի օգոստոսից պաշտոնաթող է եղել։

## Պարգևներ
* Լենինի երկու շքանշան (1938, 1945)
* Կարմիր դրոշի երկու շքանշան (1944, 1947)
* «Բանվորա-գյուղացիական Կարմիր բանակի 20 տարի» մեդալ (1938)
* «1941-1945 թթ. Հայրենական Մեծ պատերազմում Գերմանիայի դեմ տարած հաղթանակի համար» մեդալ (1945)
* Այլ մեդալներ

## Կոչումներ
*  3-րդ կարգի ինժեներ- ֆլագման   (1938)[8][9];
* 2-րդ կարգի ինժեներ-ֆլագման (3.11.1939).
* Ինժեներ-կոնտր-ադմիրալ (1940)[10]

## Հրատարակություն
* Учебник «Электрические измерения» (1925)
* Учебник «Синхронные машины» (1937)

## Գրականություն
* Лурье В. М. Адмиралы и генералы Военно-Морского флота СССР в период Великой Отечественной и советско-японской войн (1941—1945). — СПб.: 
* Красный флот, 8.8.1945;
* *Усик Н. П., Полях Я. И.* Высшее военно-морское инженерное ордена Ленина училище им. Ф. Э. Дзержинского. — Л., 1990. См. им. указ.
* Новый часовой. — 1944. — № 2.

## Ծանոթագրություններ

## Աղբյուրներ
* Фотография
* Культурное наследие земли Смоленской
* Персональный список

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Առաջին համաշխարհային պատերազմի մասնակիցներ
Կատեգորիա:Լենինի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս ճարտարագետներ
Կատեգորիա:Ռուս ռազմական գործիչներ
Պեսչանոկոպսկի շրջանի պատմագավառագիտական թանգարան

**Պեսչանոկոպսկի շրջանի պատմագավառագիտական թանգարան** (), թանգարան Ռուսաստանի Դաշնության Ռոստովի մարզի Պեսչանոկոպսկոյե գյուղում։

## Պատմություն
Պեսչանոկոպսկի շրջանի պատմության թանգարանը ստեղծվել է 1984 թվականի մարտի 4-ին կոոպերատիվ հիմունքներով` հիմնադիր անդամների` շրջանի կոլտնտեսությունների, խորհրդային տնտեսությունների, ձեռնարկությունների, կազմակերպությունների և հաստատությունների կողմից` բնակչության ակտիվ օգնությամբ, և ի սկզբանե ենթարկվում էր ժողովրդական պատգամավորների շրջանային խորհրդի գործադիր կոմիտեին։ 2001 թվականին վերակազմավորվեց պատմագավառագիտական շրջանային թանգարանի, իսկ 2002 թվականին՝ Պեսչանոկոպսկի շրջանի պատմագավառագիտական թանգարանի։ 2003 թվականին թանգարանը ստացավ մշակույթի համայնքային հաստատության, իսկ 2010 թվականին՝ մշակույթի համայնքային հիմնարկի բյուջետային հաստատության կարգավիճակ։

Ներկայումս թանգարանում գործում է 4 ցուցասրահ. թիվ 1` «Կենցաղային իրեր», Դահլիճ, թիվ 4` «Խիզախության և փառքի սրահ» (նվիրված է թիկունքի աշխատավորներին), № 5` «Հայրենական մեծ պատերազմ»։

Գավառագիտության Ռոստովի մարզային թանգարանում ատրիբուցիայի անցկացումից և Դոնեցկի ազգային համալսարանի պրոֆեսոր Ա. Վ. Եվգլևսկու հետազոտությունից հետո թանգարանային «Պոլովեցկի քարե արձան, X դար» առարկան գրանցվեց «Քարե արձանների համաշխարհային ցուցակում»։

2008 թվականի հուլիսի 1-ին Զանգվածային հաղորդակցության, կապի և մշակութային ժառանգության պահպանության վերահսկողության դաշնային ծառայության Ռոստովի մարզի վարչությունը բացահայտել է թանգարանի հիմնական ֆոնդի 19 առարկաների (Հայրենական մեծ պատերազմի և խորհրդային ժամանակաշրջանների շքանշանների և մեդալների) անհետացման փաստը։

2016 թվականին թանգարանային 550 առարկաներ ընդգրկվել են Ռուսաստանի Դաշնության թանգարանային ֆոնդի ոչ պետական հատվածում։

## Հասցե
Թանգարանի հասցեն. 347570, Ռոստովի մարզ, Պեսչանոկոպսկի շրջան, գյուղ Պեսչանոկոպսկոյե, Դպրոցական փողոց, տուն 1։

## Ծանոթագրություններ

## Արտաքին հղումներ
* Թանգարանը  Ռոստովի մարզի կառավարության կայքում 
* «Պեսչանոկոպսկի շրջանի պատմագավառագիտական թանգարան» համայնքային բյուջետային մշակութային հիմնարկ 

Կատեգորիա:1984 հիմնադրումներ Ռուսաստանում
Կատեգորիա:1984 հիմնադրված թանգարաններ
Կատեգորիա:Ռոստովի մարզի թանգարաններ
Իվան Անտոշին

**Իվան Անտոշին** (, ), Բանվորա-գյուղացիական Կարմիր բանակի գեներալ-մայոր, Քաղաքացիական և Հայրենական Մեծ պատերազմի մասնակից։

## Կենսագրություն
[մինի|ձախից|Իվան Անտոշինի գերեզմանը Մոսկվայի [Նովոդևիչյան գերեզմանատուն|Նովոդևիչյան գերեզմանատանը]]
Իվան Անտոշինը ծնվել է 1895 թվականին։ Ծառայել է ցարական բանակում որպես օդաչու։ 1917 թվականին մտնում է Կարմիր գվարդիա։ 1918 թվականին Անտոշինը ծառայության է անցնում Բանվորա-գյուղացիական Կարմիր բանակում, մասնակցում Քաղաքացիական պատերազմի մարտերին։ 1924-1926 թվականներին  Անտոշինը եղել է ՌՕՈՒ Հատուկ Կարմրադրոշ կործանիչ էսկադրիլիայի 3-րդ կործանիչ ավիացիոն դիվիզիայի հրամանատար։ Նրա հրամանատարության ներքո այդ էսկադրիլիայում ծառայել է ապագա հռչակավոր օդաչու, Խորհրդային Միության հերոս Վալերի Չկալովը։ 1927-1928 թվականներին Անտոշինը ծառայել է Միջին Ասիայում։

1930-1935 թվականներին Անտոշինը եղել է Օդեսայի թռիչքային դպրոցի հրամանատարը, դասավանդել է  Ռազմա-օդային ուժերի ակադեմիայում։ 1935-1938 թվականներին եղել է Պրիվոլժեի ռազմական օկրուգի Ռազմա-օդային ուժերի հրամանատարը։ 1938 թվականի փետրվարից Անտոշինը զբաղեցրել է Խարկովի ռազմական օկրուգի Ռազմա-օդային ուժերի հրամանատարի պաշտոնը, զուգահեռաբար եղել է 49-րդ ավիացիոն դիվիզիայի հրամանատարը։ Մասնակցել է լեհական արշավանքին։ 1940 թվականի հունիսի 4-ին Անտոշինին շնորհվել է ավիացիայի գեներալ-մայորի կոչում։

Հայրենական Մեծ պատերազմի տարիներին Անտոշինը եղել է 22-րդ բանակի ռազմաօդային ուժերի հրամանատար, ապա հաջորդաբար  Ուրալի, Վոլգայի, Ստալինգրադի և Արխանգելսկի ռազմական շրջանների հրամանատար։

## Մահ
Մահացել է ավիավթարից 1944 թվականի հունիսի 11-ին։ Թաղված է Մոսկվայի  Նովոդևիչյան գերեզմանատանը։

## Պարգևներ
Պարգևատրվել է Կարմիր դրոշի շքանշանով, Հայրենական պատերազմի 1-ին աստիճանի և «Պատվո նշան» մեդալով։

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Ավիավթարից զոհվածներ
Կատեգորիա:ԽՄԿԿ անդամներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Ռուսաստանի քաղաքացիական պատերազմի մասնակիցներ (կարմիրներ)
Բարդողիմեոս Արծրունի

**Բարդողիմեոս Արծրունի**, ի ծնե՝ **Աբուսահլ Արծրունի** (ծննդյան և մահվան թվականներն անհայտ - 10-րդ դար), հայ իշխան (թագավոր) Վասպուրականի թագավորության Անձևացիք գավառում, Արծրունիների թագավորական տոհմից։ Գերի է ընկել մուսուլմանների ձեռքը։

## Անձևացիքի իշխանություն (թագավորություն)
Հայտնի է, որ Անձևացյաց գավառն ուներ ինքնուրույն «թագավորություն», այն գտնվում էր Արծրունիների գերիշխանության ներքո։ Անձևացյաց «թագավոր»-ներից հիշատակվում է նաև Բարդողիմեոսը, որը «թագավորել» է Անձևացյաց գավառում Դերենիկի Անձևացիքի իշխան դառնալուց առաջ։

## Աշխատություններ
Արաբերենից թարգմանել է «Մակար կրօնաւորի և Աբդլազիզ ամիրայի վիճաբանութիւնը», որի թվականն անհայտ է։

Բարդողիմեոս Արծրունու թողած մի հիշատակարանում կարդում ենք.«Ես Անձևացյաց թագավոր Բարդուղիմեոս, մանկուց Աբուսահլ անվանված, տաճիկ գրից (արաբերենից) հայերենի թարգմանեցի այս պատմությունը, երբ ծովացած մեղքերս ինձ խորասուզեցին անդունդների մեջ և մատնվեցի անօրենքների ձեռքը»։

Այս իշխանի (թագավորի) մասին այլ տեղեկություններ չկան։

## Ծանոթագրություններ

## Աղբյուրներ
* Հայոց անձնանունների բառարան, Հրաչյա Աճառյան, Հատոր 1, Ցուցակ 1, Էջ 27 (Աբուսահլ), էջ 389 (Բարդողիմէոս)
* «Վասպուրականի Արծրունյաց Թագավորությունը», Վ.Մ. Վարդանյան, Երևան, 1969., էջ 190

Կատեգորիա:Արծրունիներ
Կատեգորիա:Վասպուրականի իշխաններ
Կերիգյու (այլ կիրառումներ)

**Կերիգյու**, կարող է վերաբերել՝
* Կերիգյու - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
* Կերիգյու - կանտոն Ֆրանսիայում
Կերպարվեստ (այլ կիրառումներ)

**Կերպարվեստ**, կարող է վերաբերել՝
* Կերպարվեստ - տարածական արվեստների մի բաժինը, որը միավորում է գեղանկարչությունը, քանդակագործությունը, գրաֆիկան, դեկորատիվ-կիրառական արվեստը
* Կերպարվեստ - Հայաստանի նկարիչների միության պարբերական
Պասքալիս (հակապապ)

**Պասքալիս** (, ), Հռոմի կաթոլիկ եկեղեցու հակապապ 687 թվականին (որոշ աղբյուրներում՝ 692 թ)։

## Կենսագրություն
687 թվականի սեպտեմբերի 21-ին մահանում է Կոնոն պապը, և Պասքալիսն ու Թեոդորոսը դառնում են մրցակիցներ։ Նախքան վիճահարույց ընտրությունները Պասքալիսը եղել է սարկավագ։ Ըստ «Liber Pontificalis» տեղեկագրքի Պասքալիսի և Թեոդորոսի կողմնակիցները առգրավել էին Լաթերանի տարբեր մասերը և քանի որ չէին ուզում զիջել մեկը մյուսին, շրջապատված ու արգելափակված էին կայազորի կողմից։ Այդ ժամանակահատվածում կայազորի ներկայացուցիչները և հոգևորականների մեծամասնությունը հանդիպում են կայսերական պալատում և, ի վերջո, որպես Կոնոն պապի իրավահաջորդ ընտրում են Սանտա Սուսաննա եկեղեցու քահանա Սարգիս I-ին։ Այնուհետև վերջինիս բերում են Լաթերան և հարկադրում իրենց ներս թողնել։ Թեոդորոսն անմիջապես զիջում է և խոնարհվում Սարգիս I պապի առաջ։

Պասքալիսը մնում է անդրդվելի, և մինչ ձևացնում է, թե ընդունում է Սարգիսին, պատգամաբերներ է ուղարկում Ռավեննայի էկզարխություն՝ խոստանալով ոսկով փոխհաատուցում ռազմական աջակցության դիմաց։ Յոհան II Պլատին եկսարքոսը ժամանում է և պահանջում ոսկին, ապա թալանում է հին Սուրբ Պետրոսի բազիլիկը։ Հեռանում է Սարգիս I պապի օծումից հետո (687 թվական, դեկտեմբերի 15)։ Նրան վճարում է նորընտիր պապը։ Պասքալիսը մեղադրվում է վհուկության համար և աքսորվում։

Պասքալիսը մահացել է 692 թվականին։ Նա եղել է հակապապ ընդամենը մի քանի ամիս։ Այնուամենայնիվ նա չի հրաժարվել իր ծառայությունից և 687-692 թվականների պապականությունը կարելի է նաև վերագրել նրան։ Բայց և այնպես նրան չի կարելի լիիրավ պապ համարել, քանի որ նրա ձեռնադրումը լիարժեք չի եղել։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Գրականություն
* Philippe Levillain: Dictionnaire historique de la Papauté. Fayard, Paris 2003, ISBN 2-213-61857-7
* Bruno W. Häuptli: Paschalis. In: Biographisch-Bibliographisches Kirchenlexikon (BBKL). Band 24, Bautz, Nordhausen 2005, ISBN 3-88309-247-9, Sp. 1155–1157.

## Արտաքին հղումներ
* http://monarchy.nm.ru/vatican/paschalis_antipope.html
Կզավոր (այլ կիրառումներ)

**Կզավոր**, կարող է վերաբերել՝
* Կզավոր - գետակ Վայոց ձորի մարզում, Գնիշիկ գետի ձախ օժանդակը
* Կզավոր - լեռ Վայոց ձորի մարզում, Վայքի լեռնահամակարգում, համանուն գետի աջափնյակում, Գնիշիկ գյուղից 2,5 կմ հարավ-արևմուտք
* Կզավոր - աղբյուր Վայոց ձորի մարզում
Կիբօրգ (այլ կիրառումներ)

**Կիբօրգ**, կարող է վերաբերել՝
* Կիբօրգ - բժշկության մեջ կենսաբանակ օրգանիզմ, որի կազմում կան մեխանիկական կամ էլեկտրոնային բաղադրիչներ, մեքենա-մարդ հիբրիդ, որն անկարող է ապրել առանց մեխանիկական կամ էլեկտրոնային բաղադրիչների
* Կիբօրգ - ռեժիսոր Ալբերտ Փյունի կողմից 1989 թվականին նկարահանված գիտաֆանտաստիկ, էքշն ժանրի Բ-կարգի ֆիլմ
Կիետի (այլ կիրառումներ)

**Կիետի**, կարող է վերաբերել՝
* Կիետի - կոմունա Իտալիայում, գտնվում է Աբրուցո մարզում՝ Կիետի գավառում
* Կիետի - գավառ Իտալիայի Աբրուցո մարզում
Կիզեմա (այլ կիրառումներ)

**Կիզեմա**, կարող է վերաբերել՝
* Կիզեմա - գետ Ռուսաստանում
* Կիզեմա - գյուղ Ռուսաստանի Արխանգելսկի մարզի Ուստյանսկի շրջանի կազմում
Կիիլի (այլ կիրառումներ)

**Կիիլի**, կարող է վերաբերել՝
* Կիիլի - քաղաքատիպ ավան Էստոնիայի Հարյումաա նահանգի Կիիլի շրջանում
* Կիիլի - շրջան Էստոնիայի Հարյումաա նահանգում
Կիլդու (այլ կիրառումներ)

**Կիլդու**, կարող է վերաբերել՝
* Կիլդու - գյուղ Էստոնիայի Լյաենե-Վիրումաա նահանգի Հալյալա շրջանում
* Կիլդու - գյուղ Էստոնիայի Վիլյանդիմաա նահանգի Սուուռե-Յաանի շրջանում
Կիկոս (այլ կիրառումներ)

**Կիկոս**, կարող է վերաբերել՝
* Կիկոս - 1979 թվականին Հայկական Խորհրդային Սոցիալիստական Հանրապետությունում ստեղծված մուլտֆիլմ, որը ստեղծվել է Հովհաննես Թումանյանի «Կիկոսի մահը» հեքիաթի հիման վրա
* Կիկոս - 1931 թ. նկարահանված սև-սպիտակ համր ֆիլմ
Կզըլկուլա (այլ կիրառումներ)

**Կզըլկուլա**, կարող է վերաբերել՝
* Կզըլկուլա - գյուղ Արևելյան Հայաստանում, Երևանի նահանգի Սուրմալուի գավառում
* Կզըլկուլա - գյուղ Արևելյան Հայաստանում, Կարսի մարզի Կարսի գավառում
Կիհելկոննա (այլ կիրառումներ)

**Կիհելկոննա**, կարող է վերաբերել՝
* Կիհելկոննա - գյուղական ավան Էստոնիայի Սաարեմաա նահանգի Կիհելկոննա շրջանում
* Կիհելկոննա - շրջան Էստոնիայի Սաարեմաա նահանգում
Կիմ (այլ կիրառումներ)

**Կիմ**, կարող է վերաբերել՝
* Կիմ - գետ Ռուսաստանում, Լոպ Յուի վտակը
* Կիմ - գյուղ Ռուսաստանի Բաշկորտոստան հանրապետության Ալշեևսկի շրջանի կազմում
* Կիմ - գյուղ Ուկրաինայի Սումիի մարզի Սերեդինա-Բուդայի շրջանում
* Կիմ - Ավեշ ֆուտբոլային ակումբի դարպասապահ
Կին (այլ կիրառումներ)

**Կին**, կարող է վերաբերել՝
* Կին - իգական սեռին պատկանող չափահաս մարդ, մարդու ցեղը կազմող երկու սեռերից մեկը
* Կին - գյուղ Ռուսաստանի Պերմի երկրամասի Լիսվենսկի շրջանի կազմում
Կիսանդրի (այլ կիրառումներ)

**Կիսանդրի**, կարող է վերաբերել՝
* Կիսանդրի - մարդու դեմքը, ինչպես նաև մինչև կուրծքը կամ գոտկատեղը պատկերող կլոր քանդակ
* Կիսանդրի - 1993 թվականին Հայֆիլմ կինոստուդիայում նկարահանված ֆիլմ
Փոքր պատմությունների թանգարան

**Փոքր պատմությունների թանգարան** (), Եկատերինբուրգի մշակութաբանական թանգարան։

## Թանգարանի պատմություն
Թանգարանը գտնվում է հայտնի ագարակատեր Ժոլուբովի կալվածքի մոտակայքում` Հոկտեմբերյան հեղափոխության փողոց, տուն 35։ Թանգարանը հիմնադրվել է 2013 թվականի մարտի 30-ին «Մշակութային իրադարձություն» կազմակերպության կողմից։ Թանգարանի ֆոնդը ձևավորվել է իր հիմնադիրների մասնավոր հավաքածուներից։ Թանգարանի գործունեության նպատակը լեգենդների, միֆերի, արվեստի ստեղծման պատմության ներկայացնելն է մարդկանց։ Թանգարանը մշտական ցուցադրություն չունի։ Թանգարանի ցուցահանդեսները թարմացվում են ամիսը մեկ անգամ 30 աշխատակիցների կողմից։ Փոքր պատմությունների թանգարանը մյուս թանգարաններից տարբերվում է իր ոչ պաշտոնական մթնոլորտով, որի նպատակն է թանգարանի պատերի ներսում երկար ու հարմարավետ շփում ապահովել, ինչի համար էլ թանգարանը համարվում է մշակութաբանական։ Թանգարանի ցուցադրություններն այցելուներին գրավում են իրենց ինքնատիպ և նորարարական մոտեցումներով։ Թանգարանի աշխատակիցները փորձում են հետաքրքիր դարձնել այն հայտնի իրերի մասին քիչ հայտնի պատմություններ ներկայացնելով։

## Ցուցադրություններ
* Անգլիական թեյախմություն
* Տոների տոն։ XIX դարի զատկական տոնի ավանդույթները։
* Ձեր հարսանիքից 200 տարի առաջ. ինչպե՞ս են ամուսնացել մեր տատիկները և պապիկները։
* Լուրայի թեյի պատմությունը։
* «Ինչ-որ նորություն ինչ-որ հին բանի մասին»։ Գովազդային վահանակի ցուցադրություն։
* Թզուկների թանգարան։

## Տարածքային հարցեր
2013 թվականին թանգարանն ունեցել է վարձակալական խնդիրներ տարածքի տիրոջ հետ։

## Ծանոթագրություններ

Կատեգորիա:2013 հիմնադրումներ Ռուսաստանում
Կատեգորիա:2013 հիմնադրված թանգարաններ
Կատեգորիա:Եկատերինբուրգի թանգարաններ
Կատեգորիա:Ռուսաստանի մշակութային ժառանգության օբյեկտներ
Չինաստանի ամենաբարձր շենքերի ցանկ

**Չինաստանի ամենաբարձր շենքերի ցանկում** ընդգրկված են 250 մ բարձրություն ունեցող երկնաքերերը։ Շենքերի տակ գործում են վերգետնյա շինարարական օբյեկտներ, բնակելի տարածքներ գործունյա մարդկանց համար, արտադրությունների տեղաբաշխման, արտադրանքների և կենդանիներին պահելու համապատասխան տարածքներ։ Կայմերը, խողովակներ և այլ տեխնիկական շինություններ, որոնք նախատեսված չեն մարդկանց բնակության և գործունեության համար կամ նախատեսված են մասամբ (շահագործվող հարկերը զբաղեցնում են շինարարական կառույցի ավելի քան 50 % շինարարական ծավալը), չեն համարվում շենքեր։

## Կառուցված և վերակառուցված շենքեր
[thumb|150px|Չինաստանի ամենաբարձր երկնաքերը — «[Շանհայի աշտարակ»]]
[thumb|150px|Չինաստանի առավել հայտնի երկնաքերներից մեկը` [Շանհայի համաշխարհային ֆինանսական կենտրոնը]]
[thumb|150px|Չինաստանի ամընաբարձր երկնաքերը, որը կառուցվել է 20-րդ դարում — «[Jin Mao Building».]]
Աղյուսակում ներառված են կառուցված և վերակառուցված շենքեր, որոնք ըստ նախագծի հասել են առավելագույն բարձրության։ Դեղին գույնով աղյուսակում նշված են դեռ չհանձնված շենքեր։ Հավասարության նշանը (=)՝ շենքի համարից հետո, վարկանիշում վկայում է այն մասին, որ նման բարձրություն ունի առնվազն մեկ շենք։

## Շենքեր, որոնք գտնվում են շինարարության ընթացքում
} ||  || 201 ||
|-
||| «» ||   ||  ||  || 201 ||
|-
||| «» ||  ||  ||  || 201 ||
|-
||| «» ||   ||  ||  || 201 ||
|-
||| «» ||   ||  ||  || 201 ||
|-
||| «» ||  ||  ||  || 201 ||
|-
||| «» ||   ||  ||  || 201 ||
|-
||| «» ||   ||  ||  || 201 ||
|-
||| «» ||  ||  ||  || 201 ||
|-
||| «» ||   ||  ||  || 201 ||
|-
||| «» ||   ||  ||  || 201 ||
|-
||| «» ||  ||  ||  || 201 ||
|-
||| «» ||   ||  ||  || 201 ||
|- -->
|}

## Ծանոթագրություններ

## Արտաքին հղումներ
* SkyscraperCity
* CTBUH Tall buildings Database 

Կատեգորիա:Ցանկեր:Չինաստան
Կինը (այլ կիրառումներ)

**Կինը**, կարող է վերաբերել՝
* Կինը - Լևոն Շանթի վիպակներից, գրել է 1912 թվականին
* Կինը - Չարլի Չապլինի կարճամետրաժ համր ֆիլմ, նկարահանված 1915 թվականին
Կիուե (այլ կիրառումներ)

**Կիուե**, կարող է վերաբերել՝
* Կիուե - գյուղ Էստոնիայի Հարյումաա նահանգի Կիուե շրջանում
* Կիուե - շրջան Էստոնիայի Հարյումաա նահանգում
Նիդերլանդների ամենաբարձր շենքերի ցանկ

**[[Նիդերլանդներ]]ի ամենաբարձր շենքերի ցանկում** ներառված են 100 մետր և ավելի բարձրություն ունեցող շենքեր։

Շենքերի տակ գործում են վերգետնյա շինարարական օբյեկտներ, բնակելի տարածքներ մարդկանց գործունեության համար, կան նաև արտադրանքների պահեստներ և կենդանիներին պահելու համապատասխան տարածքներ։ Կան հեռուստաաշտարակներ, կայմեր, խողովակներ և այլ տեխնիկական շինություններ, որոնք նախատեսված են վերոնշյալ նպատակների համար, բայց ցանկի մեջ չեն ընդգրկվում։


Պատկեր:Rotterdam skyline.jpg|Ռոտերդամ
Պատկեր:Wilhelminapier.jpg|Ռոտերդամ
Պատկեր:ZuidasAmsterdamtheNetherlands.jpg|Ամստերդամ
Պատկեր:Wiezowce w Hadze.jpg|Հաագա


## Կառուցված և վերակռուցված շենքեր
Աղյուսակում ներառված են կառուցվող և վերակառուցվող շենքեր, որոնք նախագծով հասել են առավելագույն բարձրության։ Աղյուսակում դեղին գույնով նշված են դեռ չկառուցված շինությունները։ Հավասարության (=) նշանը շենքի համարից հետո վկայում է այն մասին, որ նման բարձրություն ունի առնվազն մեկ շենք։

## Ծանոթագրություններ

## Արտաքին հղումներ

* Список самых высоких зданий на Skyscrapercenter.com
* Список самых высоких зданий на Еmporis.com 

Կատեգորիա:Նիդերլանդների շենքեր և կառույցներ
Լուիզա Բուրգուեն

**Լուիզա Բուրգուեն** (, իրական անունը Արիան Բուրգուեն (Ariane Bourgoin), ծնվել է 1981 թվականի նոյեմբերի 28-ին Վան քաղաքում` Ֆրանսիա) ֆրանսիացի դերասանուհի, մոդել և հեռուստահաղորդավարուհի ֆրանսիական հեռուստատեսությունում։

## Մանկություն և պատանեկություն
Արիան Բուրգուենը ծնվել է 1981 թվականի նոյեմբերի 28-ին Ֆրանսիայի Վան քաղաքում։ Նրա հայրը եղել է փիլիսոփայության դասախոս  Վան քաղաքում, իսկ մայրը` հոգեբույժ։ Ծնողները բաժանվել են, երբ նա փոքր էր։
Նրա ծնողները ցանկանում էին, որ իրենց աղջիկն ունենա հիմնական մասնագիտություն։ Դրա համար նրանք աջակցեցին Լուիզային ընդունվելու Գեղարվեստի դպրոց Ռենեում և ստանալ կիրառական արվեստի դասավանդողի մասնագիտություն, քանի որ Լուիզան մանկուց հետաքրքրվում էր նկարչությամբ։ Այդ ընթացքում նա սկսում է աշխատել որպես մոդել և համագործակցում է հայտնի լուսանկարիչ Յանա Սանդերսոնի (Ian Sanderson) հետ։

## Հաղորդավարի կարիերան
2004 թվականին Լուիզա Բուրգուենը դառնում է «Kawaï!» հաղորդման հաղորդավարներից մեկը «Girls TV» հեռուստաալիքով, որտեղ նա գրում ու ներկայացնում էր իր տեսակետները։ Երկու տարի անց նա տեղափոխվում է «Direct 8» հեռուստաալիք։ Միաժամանակ հաղորդավար Մարկ Լակոմբոմի հետ նա պատրաստում էր փորձնական հաղորդագրություններ` «PLAYSTATION TV» հեռուստաալիքի համար։

2006-2008 թթ. հունիսին Լուիզան «Canal+» հեռուստաալիքով վարում է «Le Grand Journal» եղանակի տեսությունը, որի գլխավոր հաղորդավարը ղեկավար, լրագրող և պրոդյուսեր Միշել Դենիսոտն է (Michel Denisot):
Արիան Մասսենետի հետ նույնացվելուց խուսափելու համար իր անունը դարձնում է Սալոմե, իսկ հետո վերցնում է Լուիզա Բուրգուեն կեղծանունը։ Իր ընտրությունը նա մեկնաբանում է որպես համակրանք նկարչուհի Լուիզա Բուրժուայի գործերի նկատմամբ։
2008 թվականի սեպտեմբերից նա յուրաքանչյուր ուրբաթ վարում էր «Le Grand Journal» հաղորդումը «Lu à la télé» խորագրով, որտեղ նա ներկայացնում էր շատ ընթերցված գրքեր։

## Արտիստի կարիերան
2008 թվականին Լուիզա Բուրգուենը խաղաց իր առաջին դերը «Աղջիկը Մոնակոյից» ֆիլմում, որի ռեժիսորը Աննա Ֆոնտեն(Ann Fonten) է, որը ցուցադրվել է 2008 թվականի օգոստոսի 20-ին։ Ռեժիսորը փնտրում էր «դեռատի մի աղջկա` ազատ և անկաշկանդ»։ Այդ ֆիլմում Լուիզան կատարում էր եղանակի տեսության  հաղորդավարի դեր` Ֆաբրիս Լուկինիի հետ միասին։
2010 թվականին նա գլխավոր  դերում խաղում է Ադել Բլան-Սեկ-ի կերպարը` «Ադելի անօրինակ արկածները» ֆիլմում` ռեժիսոր և սցենարի հեղինակ Լյուկ Բեսոն։
2013 թվականին Լուիզան նկարահանվում է Գիոմա Նիկլուի «Միանձնուհի» ֆիլմում, որը ընդգրկվեց Բեռլինյան 63-րդ միջազգային կինոփառատոնի հիմնական ծրագրում։

## Անձնական կյանք
Լուիզան հանդիպում է երաժիշտ Թերփի հետ։ Նրանք ունեն մեկ որդի` Էթենը (ծնվ. 07.04.2016)

## Ծանոթագրություններ

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի մոդելներ
Ամերիկայի թանգարան

**Մադրիդի Ամերիկայի թանգարանը** (իսպ. Museo de América), Հարավային և Հյուսիսային Ամերիկաների պատմության մասին պատմող խոշորագույն թանգարաններից մեկն է։ Համարվում է ազգային և ներառում է իր մեջ գեղարվեստական, հնէաբանական և էթնոլոգիական պարունակությամբ հավաքածուներ մինչկոլումբոսական ժամանակներից մինչև Ամերիկայի նվաճումը։

## Պատմություն
Հիմնադրվել է 1941 թվականի ապրիլի 19-ին, իսկ 1962 թվականին բոլոր բյուջեները տեղափոխվել են ներկայիս շինությունը կառուցած ճարտարապետներ Լուիս Մոյա Բլանկոի և Լուիս Մարտինես Ֆեդուչիի կողմից։ Թանգարանի ճարտարապետական ոճը պատմաբանական է։

## Հավաքածուն
Մշտական ցուցահանդեսը բաժանված է հինգ հիմնական թեմատիկ բաժինների։
* Գիտելիքներ Ամերիկայի մասին
* Ամերիկայի իրականությունը
* Հասարակությունը
* Կրոնը
* Հաղորդակցությունը

## Պատկերասրահ

Image:Vasija mochica crustáceo (M. América Inv.1409) 01.jpg|Խեցգետնակերպ կենդանու տեսքով խեցե անոթ. *մոչե* մշակույթի արհեստագործական նմուշ Պերուից 
Image:Moro_helmet,_Philippines_(M._América,_Madrid)_01.jpg|16-րդ դարի իսպանացի զինվորի սաղավարտ
Image:Casco y collera de lobo tlingit (M. América, Madrid) 02.jpg|Թլիգիթ ցեղի ներկայացուցիչների պատրաստած սաղավարտ և օձիք (18-րդ դարի վերջ)
Image:Museo de América Quimbaya treasure 02.jpg|{{ill|Արձանիկ (200–1000 AD)
Image:La sevilla del sigloXVI.jpg|Տեսարան Սևիլյայից. վերագրվում է Ալոնսո Սանչես Կոելյոյին (16-րդ դարի վերջ)
Image:Estela (47702715951).jpg|Maya  (600–900 AD)
Image:Vasija que representa a un pescador tocando la flauta. Cultura Nazca (100 a. C.-700 d. C.). Museo de América.jpg|Նասկա մշակույթի պնակ (1–600 AD)
Image:Facsímil Códice Tudela.JPG|Ացտեկական Codex Tudela-ն
Vasija Nazca de cerámica (M. América, Madrid) 01.jpg|Կերամիկական սափոր


## Ծանոթագրություններ

## Արտաքին հղումներ
* Sitio web oficial. 
* Obras del Museo de América en el catálogo colectivo de la Red Digital de Colecciones de Museos de España (Cer.es).
* Guía Abreviada.
* ''Tesoros Virreinales en España''.  Incluye una guía de la colección colonial del museo.
* El Museo en Google Art Project.
* El Museo de América (I), Una ventana desde Madrid.
* El Museo de América (y II), Una ventana desde Madrid.
* Reportaje en el programa ''Madrid Museum'' de Telemadrid.

Կատեգորիա:Մադրիդի թանգարաններ
Կատեգորիա:1941 հիմնադրումներ Իսպանիայում
Կատեգորիա:Իսպանիայի հնագիտական թանգարաններ
Կատեգորիա:1941 հիմնադրված թանգարաններ